Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3215

40. módosítás 2007 november 22. Megjegyzés - Az átállási pontokat azért jelölik ki, hogy a jelek erőssége és minősége a legmegfelelőbb egyensúlyban legyen a navigációs berendezések között minden használatos szinten, továbbá hogy azonos berendezéstől származó irányszög vezetést biztosítsanak az azonos útvonalszakaszon üzemelő összes légi-jármű számára. Átváltási magasság — Transition altitude Az a magasság, amelyen vagy amely alatt a légi-jármű függőleges helyzetét a közepes tengerszint feletti magassághoz viszonyítva ellenőrzik. Automatikus légtérfelderítés – rádióforgalmazás (ADS-B) — Automatic dependent surveillance – broadcast (ADS-B) Egy eszköz, amelynek révén a légi-jármű, repülőtéri járművek és egyéb objektumok adattovábbítási összeköttetés rádióforgalmazási üzemmódjában olyan adatok automatikus adására és vételre képesek, mint az azonosítási, helyzet-meghatározási és egyéb megfelelő adatok. Automatikus légtérfelderítés - adatszolgáltatási szerződés (ADS-C) — Automatic dependent surveillance – contract (ADS-C) Egy eszköz, amelynek révén adat-összeköttetés útján egy ADS-C megállapodási üzenetváltás jön létre a földi rendszer és a légi-jármű között, meghatározva, hogy milyen feltételek mellett lehet kezdeményezni az ADS-C jelentést, és a jelentések milyen adattartalmúak lehetnek. Megjegyzés - Az “ADS szerződés” rövidített gyűjtőfogalom, amelynek jelentése: ADS eseti szerződés, ADS igény szerinti szerződés, ADS időszakos szerződés vagy egy vészhelyzeti üzemmód. Benyújtott repülési terv — Filed flight plan A repülőgép-vezető vagy kijelölt képviselője által a légiforgalmi szolgálati egységnek (ATS) benyújtott repülési terv bármely egyéb, későbbi módosítás nélkül. Bevezető irányító egység — Approach control unit Egy vagy több repülőtér érkező vagy induló ellenőrzött repülés számára légiforgalmi irányító szolgálat biztosítása céljából létesített egység. Bevezető irányító szolgálat — Approach control service Az érkező vagy induló ellenőrzött forgalom irányítására létesített légiforgalmi irányító szolgálat. Biztonsági szempontból fontos személyek — Safety-sensitive personnel A légi-közlekedés biztonságát veszélyeztethető személyek, amennyiben feladataikat és kötelességeiket nem megfelelő módon látják el. E személyek közé tartoznak - de nem kizárólagosan - a hajózószemélyzetek tagjai, a légi-jármű karbantartó személyzet és a légiforgalmi irányítók. Ellenőrzött légtér — Controlled airspace Meghatározott kiterjedésű légtér, amelyen belül - a légtérosztályozásnak megfelelően - az IFR és VFR repülések számára légiforgalmi irányító szolgálatot biztosítanak. Megjegyzés - Az ellenőrzött légtér olyan gyűjtőfogalom, amelybe a 11. Annex 2.6 pontjában ismertetett A, B, C, D és E osztályú (ATS) légiforgalmi szolgálati légterek tartoznak. Ellenőrzött repülés — Controlled flight Bármely repülés, amely légiforgalmi irányítói engedély függvénye. Ellenőrzött repülőtér — Controlled aerodrome Olyan repülőtér, amelyen a repülőtéri forgalom számára légiforgalmi irányító szolgálatot biztosítanak. - 6 -

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes